Viaplay

Viaplay er en videotorgtjeneste for strømming av film, sport og TV-serier over internett. Tjenesten eies og drives av Viaplay Group og tilbys i de nordiske landene Norge,  Sverige, Danmark, Finland og Island og flere andre land.

Tjenesten åpnet i mars 2007 under navnet Viasat OnDemand med tilbud bestående av sport og film. I mars 2011 byttet tjenesten navn til Viaplay. I april 2021 hadde tjenesten 3,1 millioner abonnenter.

I 2016 ble plattformen lansert i de baltiske landene Latvia, Litauen og Estland. I  2017 ble de baltiske versjonene av Viaplay solgt til All Media Baltics.

I begynnelsen av 2021 ble Viaplay-tjenesten startet på nytt i Baltikum. I august samme år ble plattformen introdusert på det polske markedet, og 15. desember 2021 ble den lansert i USA. Det ble høsten 2021 opplyst at plattformen skal gjøres tilgjengelig i fem andre europeiske land innen 2023.

Lansering

Egenproduksjon (utvalg)

V Sport 
V Sport (gamle Viasport) er sportkanalene til Viaplay Group lansert i 1999. Kanalene er tilgengelig på Viaplay og hos TV-distributørene for en ekstra sum. 

I Norge har V Sport følgende kanaler:

 V Sport 1
 V Sport 2
 V Sport 3
 V Sport +
 V Sport Golf
 V Sport Ultra HD

V series & film 
V series & film er TV-kanalene for Viaplays filmer. Pakken kan kjøpes for en ekstra sum hos TV-distributørene

V series and film har følgende kanaler

 V film premiere
 V film action
 V series
 V film family
 V film hits

Teknisk støtte 
Tjenesten støttes på PC, Mac, Android, iOS, PlayStation 3, PlayStation 4, Playstation 5, Xbox 360, Xbox One, Apple TV og enkelte Smart TV-apparater. For iOS- og Android-enheter er det mulig å laste ned filmer for offline-avspilling.

Fotnoter

Referanser

Eksterne lenker 
 

Strømmetjenester
Viasat